《大行皇帝挽歌辞五首 其三》
宋代·沈遘

欲识承平事，君王五十年。耕桑连万里，歌吹被三边。

德至消群慝，恩深极漏泉。如何一朝变，群恸诉苍天。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。